Diari Oficial de la Generalitat Valenciana


Sumari del DOGV 9100, del 04-06-2021 (2021/6062)

RESOLUCIÓ de 27 de maig de 2021, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 457.10 Foment de l'activitat esportiva de la Conselleria d'Educació, Cultura i Esport, per import de 101.250 euros (expedient 09.009/21-065).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9100

Data del DOGV
:   04-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6062


Data del document
:   27-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de maig de 2021, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 457.10 Foment de l'activitat esportiva de la Conselleria d'Educació, Cultura i Esport, per import de 101.250 euros (expedient 09.009/21-065). [2021/6062]  
En l'annex de transferències i subvencions corrents de la Llei 4/2020, de 30 de desembre, de pressupostos de la Generalitat de l'any 2021, figura la línia de subvenció de concurrència competitiva S8143 «Beques academicoesportives» en el programa 457.10 Foment de l'activitat esportiva amb una dotació de 425.000 euros, dirigida a esportistes d'elit de la Comunitat Valenciana per a 2021, per a sufragar les despeses ocasionades pels seus estudis i formació acadèmica com a incentiu econòmic pels seus resultats esportius.  
Una vegada tancat l'exercici 2020, van quedar compromisos pendents d'aplicar a l'exercici 2021, per import de 100.000 euros. Així mateix, per Resolució de 16 de març de 2021, de la Secretaria Autonòmica de Cultura i Esport, s'estima un recurs de reposició contra la resolució de 9 de novembre de 2020, de la Direcció General d'Esport, per la qual es resol la convocatòria de beques academicoesportives per a esportistes d'elit de la Comunitat Valenciana per a l'any 2020, i es concedeix un import de 1.250 euros.  
Atesa la finalitat d'aquestes beques, així com els beneficiaris als quals van dirigides, la Conselleria d'Educació, Cultura i Esport planteja la necessitat d'incrementar la dotació de la línia S8143 per import de 101.250 euros, a fi de poder destinar a la convocatòria l'import global màxim recollit en la vigent llei de pressupostos.  
Per al finançament, l'esmentada conselleria proposa la transferència de disponibilitats existents en la línia de concurrència competitiva S8135 «Esport base. Jocs esportius de la Comunitat Valenciana. Ajuntaments» del mateix capítol i programa, una vegada aplicats els compromisos pendents adquirits de l'exercici 2020 i resolta la convocatòria per l'any 2021.  
A aquest efecte, i en virtut del que es disposa en els articles 21 i 24 de la Llei 4/2020, de pressupostos de la Generalitat per a l'exercici 2021, la Conselleria d'Hisenda i Model Econòmic adopta la següent resolució:  
  
Primer  
Autoritzar modificacions en l'annex de transferències i subvencions corrents del programa 457.10, «Foment de l'activitat esportiva», que suposen:  
  
Minorar la dotació de la línia de concurrència competitiva S8135, d'acord amb el detall següent.  
  
Codi Denominació Dotació anterior Modificació Dotació actual  
S8135 Esport base. Jocs esportius de la Comunitat Valenciana. Ajuntaments. 200.000 € 491.867 98.750  
  
  
  
Incrementar la dotació de la línia de concurrència competitiva S8143, d'acord amb el detall següent.  
  
Codi Denominació Dotació anterior Modificació Dotació actual  
S8143 Beques academicoesportives 875.660 882.572 679.243  
  
  
València, 27 de maig de 2021.- El conseller d'Hisenda i Model Econòmic: Vicent Soler i Marco.